Heather (калуна) – цветето на идентичността | РЕСКЮ®
Heather (калуна) – цветето на идентичността
Heather е есенция,свързана с душевния потенциал за себеопределянето и съпричастието. Оприличава се на „нуждаещото се дете“ или „искам ласки, но как да ти го кажа?“ Човек в отрицателно състояние Heather се опитва да привлече вниманието на околните върху себе си, но това не е егоизъм, а потребност. Такива хора, нуждаещи се от Heather, често са оставяни сами като бебета, били са пренебрегнати и от ранно детство изпитват емоционална недостатъчност.
Това състояние се проявява в екстровертна или интровертна форма. В екстремни случаи на екстровертно „Heather“ състояние, такива хора имат нужда от самопредставяне и от публика, която да изслушва „важните“ им проблеми или всекидневните им „геройства“. Силният натиск, с който подхождат към околните, води до тяхното отстъпление.
В интровертната си форма, хората в отрицателно състояние „Heather“ нямат потребност да говорят, но може да се почувства как цялата загриженост е насочена към собствените им проблеми – като че ли „отсъстват“ от разговора.
Децата Heather се държат повеляващо, настойчиво или се проявяват като хипохондрици – разболяват се, за да накарат околните да ги „забележат“. В някои случаи храната може да се окаже най-директният начин да бъдат подкупвани членовете на семейството – те или я отказват (злоядство) или са прекалено лакоми, защото чрез „сладкишите“, които заменят ласките, те запълват емоционални празнини.
Макар че хората, в това число и децата, „Heather“ имат голямо желание за компания, обикновено биват отбягвани именно заради техния начин да съсредоточават вниманието върху себе си. Искат, а не умеят да дават – и всичко произтича от това, че се чувстват лишени от нещо, което очакват да получат.
Heather – ключови симптоми
Егоцентричност; занимава се само със себе си и проблемите си, като задължително трябва да го сподели с някого, без значение кой. Потребност от ласки, обич, внимание и себеутвърждаване.
Heather – физически симптоми
Хипохондрици, сърдечни неврози, хистерии, суетни хора, болясти на сърцето и белия дроб, комплекс за малоценност.
Мислиш само за собствените си проблеми.
Чувстваш вътрешна необходимост да говориш с всеки само за себе си.
Не можеш да останеш сам, защото това те погубва.
Имаш склонност да преувеличаваш емоционално. Трудно слушаш другите.
Изглеждаш силен в очите на другите и затова не предизвикваш непосредствено съчувствие.
Когато говориш, скъсяваш дистанцията и навлизаш в личното пространство на събеседника (например държиш го за ръката). Злоупотребяваш с енергията на околните, но това е още една демонстрация на желанието ти за нежност.
Като дете си бил емоционално пренебрегнат и до днес изпитваш „емоционална недостатъчност“ и несъзнателно търсиш потвърждение от околните.
Знаеш, че Вътрешният ти водаш се грижи за всички твои нужди.
Можеш да бъдеш един внимателен слушател.
Можеш напълно да се посветиш на другите. Да проявиш разбиране към тях и да се поставиш в тяхната ситуация.
Създаваш около себе си атмосфера на доверие и сигурност.